சீயோப்ஸ்

சீயோப்ஸ் என்பவர் எகிப்திய அரசர். இவரின் குஃபூ என்ற பெயரின் கிரேக்க வடிவம்தான் சீயோப்ஸ் எனும் பெயர். இவர் எகிப்தில் கீஸா என்னுமிடத்தில் மாபெரும் பிரமிடைக் கட்டியதற்காகப் புகழ்பெற்ற எகிப்திய அரசர்.

வாழ்க்கைக் குறிப்பு 
இவர் பிறந்த, இறந்த தகவல்கள் குறித்த எந்தவொரு தெளிவான ஆதாரமும் இல்லை. இருப்பினும் கி.மு. 26ஆம் நூற்றாண்டில் வாழந்ததாக நம்பப்படுகிறது. இவர் மெம்பிஸ் நகரைத் தமது தலைநகராகக் கொண்டிருந்தார் என்றும் நீண்ட காலம் ஆட்சிபுரிந்தார் என்றும் அறிகின்றோம். இதைத் தவிர, இவருடைய வாழ்க்கை குறித்து வேறு தகவல்கள் கிடைக்கப்பெறவில்லை.

சீயோப்ஸ் பிரமிடு 
இவர் தமக்குகக் கல்லறையாக இந்தப் பிரமிடைக் கட்டினார் என்று சொல்லப்படுகிறது. இந்தப் பிரமிடின் முகட்டுப் பகுதியில் 30 அடி சேதமாகிவிட்ட போதிலும் இதன் உயரம் இன்றும் 450 அடி உயரத்தில் இருக்கிறது. இது, சுமார் 23,00,000 கற்பாளங்களால் கட்டப்பட்டது. இக்கற்பாளங்கள் ஒவ்வொன்றும் சராசரியாக இரண்டரை டன் எடை கொண்டவையாக இருக்கின்றன.
ஏறத்தாழ 46 நூற்றாண்டுகளுக்கு முன்பு பண்டைய எகிப்தியர்கள், இக்கால நவீன எந்திர சாதனங்கள் உதவியின்றி இத்துணை மாபெரும் கட்டுமானத்தை எவ்வாறு கட்டினார்கள் என்பது தெளிவாகத் தெரியவில்லை

உசாத்துணை 
மைக்கேல் ஹெச் ஹார்ட் எழுதிய புதிய வரலாறு படைத்தோரின் வரிசைமுறை 100 பேர்

புதுக்கோட்டை மாவட்ட ஆசிரியர்கள் தொடங்கிய கட்டுரைகள்